title: 2009 m. gruodžio 7 d. Tarybos įgyvendinimo reglamentas (ES) Nr. 1202/2009, kuriuo, pagal Reglamento (EB) Nr. 384/96 11 straipsnio 2 dalį atlikus priemonių galiojimo termino peržiūrą, nustatomas galutinis antidempingo muitas importuojamam Kinijos Liaudies Respublikos kilmės furfurilo alkoholiui

text:
10.12.2009

               LT

               Europos Sąjungos oficialusis leidinys

               L 323/48

      TARYBOS ĮGYVENDINIMO REGLAMENTAS (ES) Nr. 1202/2009
   2009 m. gruodžio 7 d.
   kuriuo, pagal Reglamento (EB) Nr. 384/96 11 straipsnio 2 dalį atlikus priemonių galiojimo termino peržiūrą, nustatomas galutinis antidempingo muitas importuojamam Kinijos Liaudies Respublikos kilmės furfurilo alkoholiui
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 9 straipsnį ir 11 straipsnio 2 dalį,
   atsižvelgdama į Komisijos pasiūlymą, pateiktą pasikonsultavus su Patariamuoju komitetu,
   kadangi:
   A.   PROCEDŪRA

   1.   Galiojančios priemonės

               (1)

               2003 m. spalio mėn. Taryba Reglamentu (EB) Nr. 1905/2003 (2) importuojamam Kinijos Liaudies Respublikos (toliau – Kinija) kilmės furfurilo alkoholiui (toliau – FA) nustatė galutines antidempingo priemones, t. y. konkretaus dydžio muitą. Konkretaus dydžio muitas – tai keturiems bendradarbiaujantiems Kinijos gamintojams nustatytas 84–160 EUR muitas už toną, o visai šaliai apskaičiuotas 250 EUR muitas už toną (per pradinį tyrimą).

         2.   Prašymas atlikti priemonių galiojimo termino peržiūrą

               (2)

               2008 m. gegužės mėn. paskelbus pranešimą apie artėjantį importuojamam Kinijos kilmės FA taikomų antidempingo priemonių galiojimo terminą (3)2008 m. liepos 30 d. Komisija gavo prašymą atlikti peržiūrą pagal pagrindinio reglamento 11 straipsnio 2 dalį.

               (3)

               Prašymą vienintelio Sąjungos gamintojo, kuris pagamina 100 % FA Sąjungoje, vardu pateikė International Furan Chemicals BV (toliau – pareiškėjas). Prašymas pagrįstas tuo, kad baigus priemonėms galioti dempingas tikriausiai tęstųsi, o Sąjungos pramonei vėl būtų daroma žala.

               (4)

               Pasikonsultavusi su Patariamuoju komitetu ir nustačiusi, kad yra pakankamai įrodymų, kuriais remiantis pagal pagrindinio reglamento 11 straipsnio 2 dalį būtų galima inicijuoti priemonių galiojimo termino peržiūrą, Komisija Europos Sąjungos oficialiajame leidinyje
                   (4) paskelbė pranešimą apie tokios peržiūros inicijavimą.

         3.   Tyrimas

   3.1.   Procedūra

               (5)

               Komisija apie peržiūros inicijavimą oficialiai pranešė prašyme nurodytam Sąjungos gamintojui, eksportuojantiems Kinijos gamintojams, Kinijos valdžios institucijoms, gamintojui siūlomoje panašioje šalyje (Jungtinėse Amerikos Valstijose), žinomiems susijusiems Sąjungos importuotojams ir (arba) prekiautojams ir naudotojams. Suinteresuotosioms šalims buvo suteikta galimybė per pranešime apie inicijavimą nustatytą laikotarpį raštu pareikšti savo nuomonę ir pateikti prašymą išklausyti.

               (6)

               Klausimynai nusiųsti visoms šalims, kurioms oficialiai pranešta apie peržiūros inicijavimą, ir toms šalims, kurios klausimyno paprašė per pranešime apie inicijavimą nustatytą laikotarpį.

               (7)

               Klausimyno atsakymai gauti iš prašyme nurodyto Sąjungos gamintojo, dviejų prekiautojų, dešimties naudotojų, dviejų naudotojų asociacijų, vieno eksportuojančio Kinijos gamintojo ir panašios šalies gamintojo.

         3.2.   Suinteresuotosios šalys ir tikrinamieji vizitai

               (8)

               Komisija rinko ir tikrino visą informaciją, kuri, jos manymu, reikalinga dempingo ir žalos tęsimosi ar pasikartojimo tikimybei ir Sąjungos interesams nustatyti. Tikrinamieji vizitai surengti toliau išvardytų bendrovių patalpose.

                           —

                           Sąjungos gamintojas ir susijusios bendrovės:

                                       —

                                          TransFurans Chemicals BVBA, Gelis, Belgija

                                       —

                                          International Furan Chemicals BV, Roterdamas, Nyderlandai

                                       —

                                          Central Romana Corporation, LTD, La Romana, Dominikos Respublika

                           —

                           Eksportuojantys Kinijos gamintojai:

                                       —

                                          Zhucheng Taisheng Chemical Co. Ltd.

                           —

                           Panašios šalies gamintojas:

                                       —

                                          Penn Speciality Chemicals Inc., Jungtinės Amerikos Valstijos (toliau – JAV)

                           —

                           Nesusiję importuotojai ir (arba) prekiautojai:

                                       —

                                          S. Chemicals, Nyderlandai

                           —

                           Naudotojai:

                                       —

                                          Kiilto OY, Suomija

                                       —

                                          Mazzon Flli., Italija

                                       —

                                          SATEF Hüttenes-Albertus, Italija

                                       —

                                          Ashland Südchemie Kernfest, Vokietija

                                       —

                                          Hüttenes-Albertus, Vokietija

         3.3.   Peržiūros tiriamasis laikotarpis ir nagrinėjamasis laikotarpis

               (9)

               Atliekant tyrimą dėl dempingo ir žalos tęsimosi ar pasikartojimo nagrinėtas laikotarpis nuo 2007 m. spalio 1 d. iki 2008 m. rugsėjo 30 d. (toliau – PTL arba peržiūros tiriamasis laikotarpis).

               (10)

               Tiriant žalos tęsimosi ar pasikartojimo tikimybei įvertinti svarbias tendencijas nagrinėtas laikotarpis nuo 2005 m. sausio 1 d. iki PTL pabaigos (toliau – nagrinėjamasis laikotarpis).

         B.   NAGRINĖJAMASIS PRODUKTAS IR PANAŠUS PRODUKTAS

   1.   Nagrinėjamasis produktas

               (11)

               Nagrinėjamasis produktas – tas pats produktas, kaip ir pradiniame tyrime, t. y. Kinijos kilmės FA, kurio KN kodas šiuo metu yra ex 2932 13 00.

               (12)

               FA yra cheminis produktas. Tai bespalvis ar blyškiai geltonas skystis, kuris yra tirpus daugelyje bendrų organinių tirpiklių. FA gamybai naudojama žaliava yra furfurolas (FF) – cheminis skystis, gaunamas apdorojant skirtingų rūšių žemės ūkio atliekas, kaip antai cukranendres, kukurūzų burbuolių kotus, ryžių lukštus ir pan.

               (13)

               FA yra vartojimo produktas. FA daugiausia naudojamas gaminant sintetinę dervą, kuri naudojama liejimo formoms, skirtoms daryti metalo liejinius pramonei, gaminti.

         2.   Panašus produktas

               (14)

               Kaip ir per pirmesnį tyrimą, atlikus šį tyrimą nustatyta, kad Sąjungos pramonės gaminamo ir Sąjungoje parduodamo FA, Kinijos vidaus rinkoje gaminamo ir parduodamo FA, į Sąjungą iš Kinijos importuojamo FA ir JAV gaminamo ir parduodamo FA pagrindinės fizinės ir techninės savybės yra tokios pačios, o produktas naudojamas tai pačiai paskirčiai.

               (15)

               Todėl padaryta išvada, kad visi šie produktai yra vienas panašus produktas, kaip apibrėžta pagrindinio reglamento 1 straipsnio 4 dalyje.

         C.   DEMPINGO TĘSIMOSI TIKIMYBĖ

               (16)

               Vadovaujantis pagrindinio reglamento 11 straipsnio 2 dalimi buvo tiriama, ar yra tikimybė, kad pasibaigus priemonių galiojimui dempingas bus tęsiamas arba pasikartos.

               (17)

               Pagal pagrindinio reglamento 11 straipsnio 9 dalį taikyta tokia pati metodika kaip per pradinį tyrimą. Kadangi priemonių galiojimo termino peržiūroje nenumatyta nagrinėti pasikeitusių aplinkybių, toliau nesvarstyta, ar gamintojams reikėtų taikyti rinkos ekonomikos režimą (toliau – RER), ar ne.

         1.   Pirminės pastabos

               (18)

               Primenama, kad atliekant pradinį tyrimą bendradarbiavo keturi eksportuojantys Kinijos gamintojai, kurie pagal pagrindinio reglamento 2 straipsnio 7 dalies b punktą prašė jiems taikyti RER. Tačiau nė vienas iš minėtų eksportuojančių Kinijos gamintojų neatitiko visų būtinų sąlygų RER gauti, todėl visus RER prašymus teko atmesti. Jiems visiems suteiktas individualus režimas (toliau – IR), nes atlikus tyrimą nustatyta, kad bendrovės atitiko būtinus kriterijus. Pažymima, kad per pradinį tyrimą IR suteiktas tik Kinijos eksportuotojui, bendradarbiavusiam per šią priemonių galiojimo termino peržiūrą.

               (19)

               Per PTL iš vienintelio bendradarbiaujančio eksportuojančio Kinijos gamintojo importuotas kiekis sudarė 23,1 % į Sąjungą importuoto produkto kiekio. Iš kitų eksportuojančių gamintojų nebuvo galima tiesiogiai gauti patikimos informacijos apie nagrinėjamojo produkto importą į Sąjungą per PTL. Tokiomis aplinkybėmis ir remiantis pagrindinio reglamento 18 straipsniu nustatydama visą importuotą kiekį ir kainas Komisija turėjo remtis turimais faktais, t. y. Eurostato duomenimis ir pareiškėjo su prašymu inicijuoti peržiūrą pateiktais dokumentais.

               (20)

               Galiojantys 84–160 EUR/t antidempingo muitai ir visai šaliai apskaičiuotas kitoms bendrovėms taikomas 250 EUR/t muitas atitinka per pirmesnį tyrimą nustatytos žalos lygį.

         2.   Dempingas tiriamuoju laikotarpiu

   2.1.   Panaši šalis

               (21)

               Atliekant pradinį tyrimą tinkama rinkos ekonomikos šalimi normaliajai vertei Kinijoje nustatyti buvo pasirinktos Jungtinės Amerikos Valstijos (toliau – JAV). Pranešime apie dabartinio tyrimo inicijavimą Komisija nurodė, kad panašia šalimi ketina pasirinkti JAV. Suinteresuotosios šalys ragintos teikti pastabas dėl tokio ketinimo. JAV pasirinktos atsižvelgiant į vidaus rinkos dydį ir atvirumą bei į tai, kad vienas JAV gamintojas sutiko visiškai bendradarbiauti atliekant tyrimą.

               (22)

               Importuotojų asociacija prieštaravo JAV pasirinkimui panašia šalimi teigdama, kad JAV buvo tik vienas pagrindinis gamintojas, o vidaus rinkos kainos buvo ypač didelės. Vieno eksportuojančio Kinijos gamintojo teigimu, konkurencijos lygis JAV buvo žemesnis nei Kinijos vidaus rinkoje, todėl šių rinkų nebuvo galima lyginti. Tačiau nustatyta, kad JAV rinkoje buvo tik vienas gamintojas, bet importas buvo taip pat labai svarbus ir užtikrino pakankamą konkurencijos šioje didelėje rinkoje lygį. Be to, nei vienas iš žinomų gamintojų, į kuriuos buvo kreiptasi kitose galimose panašiose šalyse, įskaitant Tailandą, Turkiją ir Pietų Afriką, nesutiko bendradarbiauti.

               (23)

               Tuo remiantis padaryta išvada, kad JAV buvo tinkamiausia ir labiausiai pagrįsta panaši šalis pagal pagrindinio reglamento 2 straipsnio 7 dalį.

         2.2.   Normalioji vertė

               (24)

               Pagal pagrindinio reglamento 2 straipsnio 7 dalies a punktą normalioji vertė nustatyta remiantis patikrinta informacija, gauta iš JAV gamintojo.

               (25)

               Komisija pirmiausia nustatė, kad JAV gamintojas vidaus rinkoje pardavė pakankamą bendrą kiekį ir todėl pagal pagrindinio reglamento 2 straipsnio 2 dalį pardavimas gali būti laikomas tipišku.

               (26)

               Vėliau nagrinėta, ar nagrinėjamojo produkto pardavimas panašios šalies vidaus rinkoje tipišku kiekiu galėtų būti laikomas pardavimu įprastomis prekybos sąlygomis pagal pagrindinio reglamento 2 straipsnio 4 dalį. Nustatyta, kad grynąja pardavimo kaina, kuri yra lygi ar didesnė už gamybos sąnaudas, parduodamo produkto kiekis pagal rūšis sudaro 80 % ar daugiau bendro pardavimo kiekio, o svertinė vidutinė šios rūšies produkto kaina buvo lygi gamybos sąnaudoms arba už jas didesnė. Todėl buvo galima naudoti faktines kainas vidaus rinkoje, kurios buvo apskaičiuotos kaip viso produkto pardavimo vidaus rinkoje per PTL kainų svertinis vidurkis, neatsižvelgiant į tai, ar toks pardavimas buvo pelningas, ar ne.

               (27)

               Todėl, kaip nurodyta pagrindinio reglamento 2 straipsnio 1 dalyje, normalioji vertė nustatyta remiantis nepriklausomų pirkėjų mokėtomis ar mokėtinomis kainomis panašios šalies vidaus rinkoje įprastomis prekybos sąlygomis.

         2.3.   Eksporto kaina

               (28)

               Per pradinį tyrimą vieninteliam bendradarbiavusiam eksportuojančiam Kinijos gamintojui suteiktas IR. Pagal pagrindinio reglamento 2 straipsnio 8 dalį šios bendrovės nagrinėjamojo produkto eksporto kaina nustatyta remiantis faktiškai sumokėtomis arba mokėtinomis eksporto pirmajam nepriklausomam pirkėjui Sąjungoje kainomis.

               (29)

               Kadangi Kinijos bendradarbiavimo lygis buvo labai žemas, visiems kitiems Kinijos eksportuotojams visos šalies mastu taikomas dempingo skirtumas apskaičiuotas naudojantis Kinijos eksporto statistiniais duomenimis.

         2.4.   Palyginimas

               (30)

               Siekiant užtikrinti teisingą normaliosios vertės ir eksporto kainos palyginimą, koreguojant pagal pagrindinio reglamento 2 straipsnio 10 dalį deramai atsižvelgta į skirtumus, darančius poveikį kainoms ir kainų palyginamumui. Visais atvejais buvo atlikti atitinkami koregavimai, susiję su transporto, draudimo ir kredito išlaidomis, kai buvo nustatyta, kad jie yra pagrįsti, tikslūs ir paremti patikrintais įrodymais.

         2.5.   Dempingo skirtumas

               (31)

               Pagal pagrindinio reglamento 2 straipsnio 11 dalį JAV nustatyta svertinė vidutinė normalioji vertė palyginta su svertine vidutine bendradarbiaujančio eksportuojančio Kinijos gamintojo eksporto kaina EXW sąlygomis. Palyginus paaiškėjo, kad dempingas buvo didelis, o dempingo skirtumas buvo didesnis nei 40 %.

               (32)

               Remiantis Eurostato ir Kinijos statistiniais duomenimis viso kito Kinijos eksporto į Sąjungos atveju nustatytas taip pat reikšmingas ir tokio paties dydžio, kaip nurodyta pirmiau, dempingo skirtumas.

         3.   Importo raida nustojus galioti priemonėms

   3.1.   Pirminė pastaba

               (33)

               Primenama, kad priemonės galioja nuo 2003 m. spalio mėn.

         3.2.   Gamybos raida ir pajėgumų panaudojimas Kinijoje

               (34)

               Kadangi eksportuojantys Kinijos gamintojai atliekant šį tyrimą iš esmės nebendradarbiavo, nebuvo patikrintų duomenų apie jų pajėgumus ir pajėgumų panaudojimą.

               (35)

               Pareiškėjo vertinimu bendras gamybos pajėgumas Kinijoje 2006 m. buvo 364 900 tonų FA per metus.

               (36)

               Remiantis Kinijos nacionaliniu informacijos apie chemines medžiagas centru (5), „Kinijos furfurolo ir furfurilo alkoholio gamybos pajėgumai pastaraisiais metais pernelyg greitai plėtėsi. Dėl bendro vangumo vartotojų vartojimo sektoriuose, kaip antai furano dervų sektoriuje, furfurolo ir furfurilo alkoholio rinkoje susiformavo didelė perteklinė pasiūla. Furfurolo ir ypač furfurilo alkoholio gamyba Kinijoje vis dar turi priklausyti nuo eksporto.“ Be to, šio šaltinio teigimu, 2005 m. Kinijoje buvo daugiau nei 300 FA gamintojų. Bendras metinis FA gamybos pajėgumas buvo 240 000 tonų, o produkcija – apie 140 000 tonų.

               (37)

               Vienintelio bendradarbiaujančio eksportuojančio Kinijos gamintojo teigimu 2008 m. Kinijoje iš viso pagaminta 200 000 tonų produkto.

               (38)

               Bet kuriuo atveju Kinijos gamybos pajėgumai išlieka dideli. Be to, nepaisant taikomų priemonių, Kinijos eksportas į Sąjungą ir toliau didėjo. Nežiūrint informacijos šaltinio akivaizdu, kad Kinijos gamybos pajėgumai yra gerokai didesni už Sąjungos suvartojamą kiekį.

               (39)

               Sąjungos rinka yra didelė ir stabili FA rinka, o atsižvelgiant į JAV importui iš Kinijos taikomas aukšto lygio antidempingo priemones (43–50 % dydžio, atnaujintos 2006 m. liepos mėn.) tikimasi, kad nustojus galioti dabartinėms priemonėms Kinijos gamintojai imsis visų galimybių nepanaudotiems pajėgumams nukreipti į Sąjungą.

               (40)

               Remiantis tuo, kas išdėstyta, galima daryti išvadą, kad atsižvelgiant į Kinijoje esamus didelius gamybos pajėgumus ir taikomus antidempingo muitus kitoje svarbioje rinkoje (JAV), yra didelė tikimybė, kad nustojus galioti priemonėms importas dempingo kainomis į Sąjungą padidėtų.

         3.3.   Importo iš Kinijos į Sąjungą apimtis ir kaina

               (41)

               Per PTL iš Kinijos importuota apytikriai 21 000 tonų nagrinėjamojo produkto. Vidutinė vieneto kaina buvo 1 210 EUR/t (žr. 57 konstatuojamąją dalį). Per tą patį laikotarpį vidutinė Sąjungos vieneto pardavimo kaina buvo daug didesnė už šią kainą, dėl to Sąjungos rinka būtų labai patraukli Kinijos eksportuotojams, jei priemonės nustotų galioti.

         3.4.   Kinijos eksporto į trečiąsias šalis apimtis ir kainos

               (42)

               Remiantis bendradarbiaujančio eksportuojančio Kinijos gamintojo pateiktais duomenimis nustatyta, kad ši bendrovė į trečiąsias šalis eksportavo didesnį kiekį produkto nei į Sąjungą, o kainos buvo gerokai mažesnės už Sąjungos gamintojų kainas Sąjungos rinkoje ir Kinijos eksporto į Sąjungos kainas.

               (43)

               Tai patvirtinama viešais Kinijos statistiniais duomenimis, iš kurių matyti, kad didžiąją tiriamojo laikotarpio dalį Kinijos bendrovės eksportavo daugiausia į Azijos šalis daug mažesnėmis už jų eksporto į Sąjungos rinką kainomis. Tokiomis aplinkybėmis, jei priemonės nustotų galioti, eksportuojantys Kinijos gamintojai gali nukreipti pardavimą į didesnių kainų Sąjungos rinką, tačiau ir toliau dempingo kainomis, dėl kurių būtų priverstinai mažinamos Sąjungos pramonės kainos.

               (44)

               Apie kainas Kinijos vidaus rinkoje pateikiama nedaug informacijos.

               (45)

               Tačiau remiantis vienintelės bendradarbiaujančios Kinijos bendrovės klausimyno atsakymais, ši bendrovė nagrinėjamąjį produktą vidaus rinkoje pardavė už daug mažesnę nei eksporto į trečiąsias šalis ir Sąjungą kainą.

         3.5.   Išvada

               (46)

               Atlikus tyrimą nustatyta, kad nagrinėjamojo produkto importo apimtis per PTL buvo pakankamai didelė, o dempingo lygis – aukštas.

               (47)

               Atsižvelgiant į Kinijoje esančius nepanaudotus pajėgumus, kurie yra daug didesni už visą Sąjungos suvartojamą kiekį, didelį produkto, skirto Sąjungai ir trečiosioms šalims, kainų skirtumą ir dėl to eksportuojantiems Kinijos gamintojams patrauklią Sąjungos rinką, kaip nurodyta 41 konstatuojamojoje dalyje, daroma išvada, kad importo dempingo kainomis į Sąjungą apimtis tikriausiai padidėtų, jei priemonės nustotų galioti.

         D.   SĄJUNGOS PRAMONĖS APIBRĖŽTIS

               (48)

               Kaip ir per pradinį tyrimą, Sąjungoje yra tik vienas FA gamintojas: TransFurans Chemicals, Belgija (toliau – TFC). Todėl TFC pagaminama produkcija yra visa Sąjungoje pagaminama produkcija, kaip apibrėžta pagrindinio reglamento 4 straipsnio 1 dalyje.

               (49)

               Sąjungos gamyba yra visiškai integruota vieninteliame ekonominiame subjekte, kurį sudaro trys bendrovės ir kuris veikia taip:

               (50)

               TFC perdirba pagrindinės bendrovės Central Romana Corporation (toliau – CRC), Dominikos Respublika, tiekiamą žaliavą furfurolą į nagrinėjamąjį produktą. Nyderlanduose įsikūrusi International Furan Chemicals (toliau – IFC) veikia kaip TFC pagaminto nagrinėjamojo produkto pardavimo pasauliniu mastu agentė. TFC, IFC ir CRC priklauso vienam savininkui.

               (51)

               Remiantis tuo, kas išdėstyta, TFC ir jos susijusi bendrovė IFC sudaro Sąjungos pramonę, kaip apibrėžta pagrindinio reglamento 5 straipsnio 4 dalyje ir 4 straipsnio 1 dalyje. Siekiant pagrįstai įvertinti tam tikrus žalos veiksnius, buvo būtina atsižvelgti ir į kai kuriuos CRC duomenis.

         E.   PADĖTIS SĄJUNGOS RINKOJE

   1.   Pirminė pastaba

               (52)

               Kadangi Sąjungos pramonę sudaro tik viena bendrovė, specifiniai duomenys, susiję su Sąjungos pramone, nurodyti patikrintuose klausimyno atsakymuose, suvartojamas kiekis ir eksportuojantiems Kinijos gamintojams tenkanti rinkos dalis, taip pat iš kitų trečiųjų šalių importuojamas kiekis buvo indeksuoti, siekiant užtikrinti pateiktų duomenų konfidencialumą pagal pagrindinio reglamento 19 straipsnį.

         2.   Suvartojimas Sąjungoje

               (53)

               Sąjungoje suvartojamas kiekis apskaičiuotas remiantis Sąjungos pramonės pagaminto FA parduotu kiekiu Sąjungoje ir iš Kinijos bei kitų trečiųjų šalių importuotu kiekiu.

               (54)

               Dėl importo iš nagrinėjamosios šalies apimties: kaip ir per pradinį tyrimą naudotasi ne Eurostato importo statistiniais duomenimis, o oficialiais Kinijos eksporto statistiniais duomenimis, nes paaiškėjo, kad pastarieji buvo tikslesni, kadangi tam tikri Eurostato duomenys apie produktą buvo priskirti slaptiems duomenims ir todėl neviešintini. Nustatant importo iš kitų trečiųjų šalių apimtį naudotasi Eurostato statistiniais duomenimis, nes neturėta kitos patikimesnės informacijos.

                  1 lentelė.   Suvartojimas Sąjungoje (remiantis pardavimo apimtimi)

                           2005

                           2006

                           2007

                           PTL

                           Indeksas

                           100

                           108

                           158

                           166

                           Metinė tendencija

                           8 %

                           47 %

                           5 %

                              Šaltinis: patikrinti Sąjungos pramonės klausimyno atsakymai, Eurostatas, oficialūs Kinijos eksporto statistiniai duomenys.

               (55)

               Tuo remiantis ir kaip matyti iš 1 lentelės Sąjungoje suvartojamas kiekis per nagrinėjamąjį laikotarpį labai padidėjo, t. y. 66 %.

               (56)

               Pažymima, kad minėtiems pokyčiams įtakos galėjo turėti tai, kad galbūt būta slaptų duomenų apie importą iš Tailando, kaip paminėta toliau 61 konstatuojamojoje dalyje.

         3.   Importo iš Kinijos apimtis, rinkos dalis ir kainos

      2 lentelė.   Importo iš Kinijos apimtis, rinkos dalis ir importo kaina

               2005

               2006

               2007

               PTL

               Importas (tonomis)

               16 010

               10 635

               19 245

               21 002

               Indeksas

               100

               66

               120

               131

               Rinkos dalis (indeksas)

               100

               62

               76

               79

               CIF importo kaina (EUR/t)

               887

               738

               893

               1 210

               Indeksas

               100

               83

               101

               136

                  Šaltinis: oficialūs Kinijos eksporto statistiniai duomenys.

               (57)

               Importo iš Kinijos apimtis per nagrinėjamąjį laikotarpį padidėjo 31 % – nuo 16 010 tonų 2005 m. iki 21 002 tonų per PTL, o rinkos dalis per nagrinėjamąjį laikotarpį sumažėjo 21 %. Šį pokytį reikia vertinti atsižvelgiant į tai, kad per tą patį laikotarpį Sąjungoje suvartojamas kiekis padidėjo net 66 %.

               (58)

               Reikėtų pažymėti, kad Sąjungos pramonė per PTL iš Kinijos importavo 5 000–9 000 tonų nagrinėjamojo produkto, kurį ji perpardavė Sąjungos rinkoje. Todėl Sąjungos pramonė taip pat buvo pagrindinė nagrinėjamojo produkto importuotoja iš Kinijos. Sąjungos pramonė importavo dėl to, kad gamindama ir naudodama visus pajėgumus (žr. 64 ir 65 konstatuojamąsias dalis) ji negalėjo patenkinti paklausos Sąjungos rinkoje.

               (59)

               Per nagrinėjamąjį laikotarpį vidutinės importo iš Kinijos kainos padidėjo 36 %, t. y. nuo 887 EUR/t 2005 m. iki 1 210 EUR/t per PTL.

               (60)

               CIF importo kainą Sąjungos pasienyje, kurią mokėjo nepriklausomi pirkėjai, įskaitant sąnaudas po importo, palyginus su tos pačios rūšies produktų Sąjungos pramonės kainomis EXW sąlygomis nustatyta, kad per PTL Sąjungos pramonės pardavimo kainos nebuvo priverstinai mažinamos dėl importo iš Kinijos kainų.

         4.   Importo iš kitų trečiųjų šalių apimtis, rinkos dalis ir kainos

      3 lentelė.   Importas iš kitų trečiųjų šalių rinkų

               2005

               2006

               2007

               PTL

                  Tailandas

               Tonos

               673

               208

               10 660

               11 450

               Indeksas

               100

               31

               1 584

               1 701

               Rinkos dalis (indeksuota)

               100

               28

               1 017

               1 044

               Importo kaina (EUR/t)

               1 059

               822

               1 086

               1 302

               Indeksas

               100

               78

               103

               123

                  Pietų Afrika

               Tonos

               890

               0

               123

               2 695

               Indeksas

               100

               0

               14

               303

               Rinkos dalis (indeksuota)

               100

               0

               8

               183

               Importo kaina (EUR/t)

               682

               0

               930

               1 301

               Indeksas

               100

               0

               136

               191

                  Kitos trečiosios šalys

               Tonos

               160

               11

               193

               239

               Indeksas

               100

               7

               120

               149

               Rinkos dalis (indeksuota)

               100

               0

               75

               100

               Importo kaina (EUR/t)

               1 790

               7 500

               3 051

               3 368

               Indeksas

               100

               419

               170

               188

                  Šaltinis: Eurostatas

               (61)

               Pažymima, kad iš Eurostato duomenų apie Tailandą matyti, kad importo apimtis nuo nedidelio kiekio 2005 ir 2006 m. padidėjo iki 10 660 tonų 2007 m. ir 11 450 tonų per PTL, o rinkos dalis per nagrinėjamąjį laikotarpį padidėjo net nuo 100 iki 1 044 (indeksas). Tačiau pažymima, kad Eurostato duomenims buvo priskirti kai kurie slapti duomenys apie importą iš Tailando 2005 ir 2006 m., o importo apimtis ir rinkos dalis iš tiesų padidėjo mažiau, nei nurodyta pirmiau. Importo iš Tailando kainos per nagrinėjamąjį laikotarpį padidėjo 23 % ir per PTL buvo didesnės už Kinijos ir Sąjungos pramonės kainas.

               (62)

               Nors per nagrinėjamąjį laikotarpį importo iš Pietų Afrikos apimtis padidėjo, importuota pakankamai nedaug, o kainų lygis buvo panašus į importo iš Tailando kainų lygį.

               (63)

               Iš kitų trečiųjų šalių didelis kiekis neimportuotas.

         5.   Sąjungos pramonės ekonominė padėtis

   5.1.   Gamyba, gamybos pajėgumai ir pajėgumų panaudojimas

               (64)

               Sąjungos pramonės gamyba nagrinėjamuoju laikotarpiu padidėjo 8 %. Sąjungos pramonės gamybos pajėgumai per tą laikotarpį nesikeitė.

               (65)

               Pajėgumų panaudojimas per nagrinėjamąjį laikotarpį padidėjo 8 % – buvo naudojami visi turimi pajėgumai. Sąjungos pramonė nuo 2006 m. gamino viršydama teorinius įrengtus pajėgumus.

                  4 lentelė.   Sąjungos gamyba

                           2005

                           2006

                           2007

                           PTL

                           Indeksas

                           100

                           104

                           106

                           108

                           Metinė tendencija

                           4 %

                           1 %

                           2 %

                              Šaltinis: patikrinti Sąjungos pramonės klausimyno atsakymai.

                  5 lentelė.   Sąjungos gamybos pajėgumai

                           2005

                           2006

                           2007

                           PTL

                           Indeksas

                           100

                           100

                           100

                           100

                           Metinė tendencija

                           0 %

                           0 %

                           0 %

                              Šaltinis: patikrinti Sąjungos pramonės klausimyno atsakymai.

                  6 lentelė.   Pajėgumų panaudojimas

                           2005

                           2006

                           2007

                           PTL

                           Indeksas

                           100

                           104

                           106

                           108

                           Metinė tendencija

                           4 %

                           1 %

                           2 %

                              Šaltinis: patikrinti Sąjungos pramonės klausimyno atsakymai.

         5.2.   Atsargos

               (66)

               Atsargos per nagrinėjamąjį laikotarpį sumažėjo 50 %, nes per tą laikotarpį, o ypač per PTL, buvo labai didelė paklausa, o Sąjungos pramonės pajėgumų nepakako Sąjungos rinkos paklausai patenkinti. Dėl to nuolatos mažėjo atsargos.

                  7 lentelė.   Atsargos

                           2005

                           2006

                           2007

                           PTL

                           Indeksas

                           100

                           81

                           89

                           50

                           Metinė tendencija

                           –19 %

                           10 %

                           -44 %

                              Šaltinis: patikrinti Sąjungos pramonės klausimyno atsakymai.

         5.3.   Pardavimas, rinkos dalis ir kainos

      8 lentelė.   Parduotas kiekis ir vertė

               2005

               2006

               2007

               PTL

               Parduotas kiekis (indeksas)

               100

               151

               147

               134

               Metinė tendencija

               51 %

               –2 %

               9 %

               Parduoto kiekio vertė (indeksas)

               100

               127

               156

               175

               Metinė tendencija

               27 %

               23 %

               12 %

                  Šaltinis: patikrinti Sąjungos pramonės klausimyno atsakymai.

               (67)

               Sąjungos pramonės parduotas kiekis nuo 2005 m. iki 2006 m. padidėjo 51 % ir buvo didžiausias 2006 m., tačiau po to nuolatos mažėjo. Tuo pačiu metu Sąjungos pramonės rinkos dalis sumažėjo 19 %. Taip įvyko dėl to, kad Sąjungos pramonės produkcijos paklausa padidėjo daugiau nei parduotas kiekis apskritai. Kaip minėta pirmiau, Sąjungos pramonė gamino naudodama visus pajėgumus, todėl ji negalėjo padidinti parduodamo kiekio tiek, kiek padidėjo suvartojamas kiekis.

                  9 lentelė.   Sąjungos pramonės rinkos dalis

                           2005

                           2006

                           2007

                           PTL

                           Indeksas

                           100

                           140

                           93

                           81

                           Metinė tendencija

                           40 %

                           –34 %

                           –13 %

                              Šaltinis: patikrinti Sąjungos pramonės klausimyno atsakymai, Eurostatas, Kinijos eksporto statistiniai duomenys.

               (68)

               Sąjungos pramonės vieneto pardavimo kainos pirmiausia sumažėjo16 % nuo 2005 m. iki 2006 m., o vėliau nuolatos didėjo. Taigi Sąjungos pramonės vidutinės kainos per nagrinėjamąjį laikotarpį padidėjo 31 %.

                  10 lentelė.   Sąjungos pramonės pardavimo kainos

                           2005

                           2006

                           2007

                           PTL

                           Indeksas

                           100

                           84

                           106

                           131

                           Metinė tendencija

                           –16 %

                           26 %

                           23 %

                              Šaltinis: patikrinti Sąjungos pramonės klausimyno atsakymai.

         5.4.   Sąjungos kainoms poveikio turintys veiksniai

               (69)

               Dėl spaudimo, kuris per nagrinėjamąjį laikotarpį buvo juntamas dėl paklausos, labai padidėjo kainos. Dėl didelės paklausos per PTL Sąjungos rinkoje netgi būta laikino produkto stygiaus.

               (70)

               Kainų lygiai Sąjungos rinkoje per nagrinėjamąjį laikotarpį apskritai buvo aukšti. Dėl importo dempingo kainomis iš Kinijos per šį laikotarpį didelio spaudimo kainoms nebūta. Taigi tokia pati importo iš Kinijos ir kitų trečiųjų šalių didėjimo tendencija, išskyrus 2006 m., matyti ir tada, kai apimtis ir kainos sumažėjo.

               (71)

               Pardavimo skirtumams visos gamybos sąnaudos turėjo mažiau įtakos, o kainos didėjo iš esmės dėl pokyčių rinkoje. Tai įrodo ir išskirtinis sąnaudų padidėjimas 2006 m. (dėl išskirtino mazuto, naudojamo FF gamyboje, sąnaudų padidėjimo), kuris neturėjo tiesioginio poveikio Sąjungos pramonės pardavimo kainai, kuri tais pačiais metais sumažėjo.

         5.5.   Užimtumas, našumas ir darbo užmokestis

               (72)

               Užimtumas per nagrinėjamąjį laikotarpį nesikeitė, o našumas per tą patį laikotarpį dėl padidėjusios gamybos apimties padidėjo 6 %. FF perdirbimas į FA yra gana paprastas procesas, tam nereikia daug darbo jėgos. Vidutinis darbo užmokestis per nagrinėjamąjį laikotarpį sumažėjo 4 %.

                  11 lentelė.   Užimtumas

                           2005

                           2006

                           2007

                           PTL

                           Indeksas

                           100

                           106

                           105

                           102

                           Metinė tendencija

                           6 %

                           –1 %

                           –3 %

                              Šaltinis: patikrinti Sąjungos pramonės klausimyno atsakymai.

                  12 lentelė.   Našumas

                           2005

                           2006

                           2007

                           PTL

                           Indeksas

                           100

                           98

                           100

                           106

                           Metinė tendencija

                           –2 %

                           2 %

                           6 %

                              Šaltinis: patikrinti Sąjungos pramonės klausimyno atsakymai.

                  13 lentelė.   Darbo užmokestis

                           2005

                           2006

                           2007

                           PTL

                           Indeksas

                           100

                           102

                           95

                           96

                           Metinė tendencija

                           —

                           2 %

                           –6 %

                           1 %

                              Šaltinis: patikrinti Sąjungos pramonės klausimyno atsakymai.

         5.6.   Pelningumas

               (73)

               Sąjungos pramonės pelningumas nuo 2005 m. iki PTL apskritai labai padidėjo, t. y. 43 %, ir per PTL buvo labai didelis bei gerokai viršijo tikslinį pelno dydį, nustatytą per pradinį tyrimą (15,17 %). Pažymima, kad Sąjungos pramonės pelningumas per nagrinėjamąjį laikotarpį, išskyrus 2006 m., buvo labai didelis. 2006 m. dėl ypatingai didelių mazuto sąnaudų, t. y. vieno pagrindinių FF gamybos sąnaudoms poveikio turinčių veiksnių, ir mažų pardavimo kainų Sąjungos pramonė patyrė nuostolių.

                  14 lentelė.   Pelningumas

                           2005

                           2006

                           2007

                           PTL

                           Indeksas

                           100

                           –27

                           125

                           143

                           Metinė tendencija

                           —

                           – 127 %

                           562 %

                           14 %

                              Šaltinis: patikrinti Sąjungos pramonės klausimyno atsakymai.

         5.7.   Investicijos, investicijų grąža ir pajėgumas padidinti kapitalą

               (74)

               Investicijos per nagrinėjamąjį laikotarpį padidėjo, nors bendras investicijų dydis nebuvo didelis ir buvo lygus tik mažai gauto pelno procentinei daliai. Sąjungos pramonė investavo ne į naujus pajėgumus, o į taisymo ir priežiūros darbus. Be to, atlikus tyrimą nustatyta, kad investicijų grąža, t. y. grynasis ikimokestinis pelnas už panašų produktą, išreikštas panašiam produktui priskiriamo ilgalaikio turto grynosios buhalterinės vertės procentine dalimi, per nagrinėjamąjį laikotarpį labai padidėjo.

                  15 lentelė.   Investicijos

                           2005

                           2006

                           2007

                           PTL

                           Indeksas

                           100

                           116

                           150

                           187

                           Metinė tendencija

                           16 %

                           29 %

                           25 %

                              Šaltinis: patikrinti Sąjungos pramonės klausimyno atsakymai.

                  16 lentelė.   Investicijų grąža

                           2005

                           2006

                           2007

                           PTL

                           Investicijų grąža

                           4,3 %

                           –6,1 %

                           8,3 %

                           18,4 %

                              Šaltinis: patikrinti Sąjungos pramonės klausimyno atsakymai.

               (75)

               Atlikus tyrimą nenustatyta jokių įrodymų, kad Sąjungos pramonė turėtų didelių sunkumų padidinti kapitalą.

         5.8.   Grynųjų pinigų srautas

               (76)

               Grynųjų pinigų srautas kito panašiai kaip pelningumas ir nagrinėjamuoju laikotarpiu labai padidėjo.

                  17 lentelė.   Grynųjų pinigų srautas

                           2005

                           2006

                           2007

                           PTL

                           Indeksas

                           100

                           – 167

                           294

                           661

                           Metinė tendencija

                           – 267 %

                           276 %

                           125 %

                              Šaltinis: patikrinti Sąjungos pramonės klausimyno atsakymai.

         5.9.   Augimas

               (77)

               Sąjungos pramonė tiesiogiai nepasinaudojo rinkos augimu per nagrinėjamąjį laikotarpį, nes padidinusi pardavimo apimtį ji apskritai prarado rinkos dalį. Tačiau taip atsitiko dėl to, kad Sąjungos pramonė nusprendė per nagrinėjamąjį laikotarpį gamybos pajėgumų lygio nekeisti. Iš tikrųjų pelningumas buvo didelis, paklausa didėjo, tačiau neinvestuota į pajėgumų didinimą.

         5.10.   Dempingo skirtumo dydis

               (78)

               Per PTL, remiantis vienintelio bendradarbiaujančio eksportuojančio gamintojo pateiktais duomenimis ir remiantis turimais faktais (Kinijos statistiniai duomenys) atliktais skaičiavimais, nepaisant galiojančių priemonių toliau vykdytas reikšmingas dempingas, tačiau mažesniu lygiu, nei nustatytu per pradinį tyrimą.

         5.11.   Atsigavimas po ankstesnio dempingo

               (79)

               NET jei Sąjungos pramonė turėjo galimybę atsigauti po ankstesnio dempingo, ypač padidinti pardavimo apimtį, kainas ir pelningumą, dempingo skirtumai yra dideli.

         5.12.   Sąjungos pramonės eksportas

      18 lentelė.   Sąjungos pramonės eksporto apimtis

               2005

               2006

               2007

               PTL

               Indeksas

               100

               82

               78

               96

               Metinė tendencija

               —

               –18 %

               –5 %

               23 %

                  Šaltinis: patikrinti Sąjungos pramonės klausimyno atsakymai.

               (80)

               Pagrindinė Sąjungos pramonės eksporto rinka – JAV. Per PTL beveik pasiektas 2005 m. eksporto lygis, mažėjęs 2006 ir 2007 m. Reikėtų pažymėti, kad į JAV eksportuotas didelis kiekis, t. y. 25 % viso per PTL pagaminto kiekio, tuo tarpu Sąjungos pramonė taip pat importavo didelį nagrinėjamojo produkto kiekį iš Kinijos Sąjungos pirkėjų paklausai patenkinti. Sąjungos pramonė pagamintą FA eksportavo į pelningesnę JAV rinką, kurioje kainos buvo didesnės net už kainas Sąjungos rinkoje.

         6.   Išvada dėl Sąjungos pramonės padėties

               (81)

               Antidempingo priemonių poveikis ekonominei Sąjungos pramonės padėčiai buvo akivaizdžiai teigiamas. Gerėjo visi pagrindiniai žalos rodikliai, kaip antai gamyba (+ 8 %) ir pardavimo apimtis (+ 34 %), pardavimo vertė (+ 75 %), vidutinė pardavimo kaina (+ 31 %), investicijos (+ 87 %), pelningumas (+ 43 %), grynųjų pinigų srautas (+ 561 %), atsargos (– 50 %) ir našumas (+ 6 %). Visų pirma, Sąjungos pramonės pelningumo lygis per nagrinėjamąjį laikotarpį, išskyrus 2006 m., buvo labai aukštas.

               (82)

               Sąjungos pramonei tenkančios rinkos dalies mažėjimo tendencijos nereikėtų laikyti žalą įrodančia tendencija. Iš tikrųjų Sąjungos pramonė, gamyboje naudodama visus turimus pajėgumus, nebegalėjo patenkinti didėjančios paklausos, kuri turėjo neigiamo poveikio Sąjungos pramonės rinkos daliai, nors parduodamas kiekis ir didėjo.

               (83)

               Taigi atsižvelgiant į teigiamą su Sąjungos pramone susijusių rodiklių raidą, manoma, kad jos padėtis yra gera, be to, nenustatyta, kad toliau daryta materialinė žala.. Todėl nagrinėta, ar yra žalos pasikartojimo tikimybė, jei priemonės baigų galioti.

         F.   ŽALOS PASIKARTOJIMO TIKIMYBĖ

   1.   Dempingo tęsimosi ir žalingo dempingo pasikartojimo tikimybės analizės santrauka

               (84)

               Primenama, kad net galiojant priemonėms eksportuojantys Kinijos gamintojai eksportavo didelį kiekį dempingo kainomis, kaip paaiškinta 31 konstatuojamojoje dalyje. Panaikinus priemones, jei eksporto kainos būtų atitinkamai sumažintos, dempingo skirtumai būtų dar didesni.

               (85)

               Kaip minėta, patrauklu didinti eksporto į Sąjungą apimtį, nes kita didelė Kinijos eksporto rinka, t. y. JAV, Kinijai taiko aukšto lygio draudžiamojo pobūdžio antidempingo priemones ir dėl to ta rinka Kinijos eksportui praktiškai nepasiekiama.

               (86)

               Be to, nustatyta, kad Kinijos gamintojai turi daug nenaudojamų pajėgumų dėl struktūrinių perteklinių gamybos pajėgumų Kinijoje, kurie susidarė sumažėjus paklausai Kinijos vidaus rinkoje po to, kai po 2008 m. Olimpinių žaidynių ir dėl pasaulinės ekonominės krizės rinka susitraukė.

               (87)

               Be to, nustatyta, kad Kinijos eksporto į trečiąsias šalis kainos buvo mažesnės už eksporto į Sąjungą kainas.

               (88)

               Todėl padaryta išvada, kad yra dempingo tęsimo tikimybė ir grėsmė, kad importo apimtis padidės, ir dėl to gali atsirasti spaudimas mažinti kainas Sąjungoje, bent jau trumpalaikiu laikotarpiu, jei priemonės būtų panaikintos.

               (89)

               Paprastai dėl importo dempingo kaina padidėjimo atsiranda spaudimas mažinti pardavimo kainų lygį, ir tai turėtų neigiamo poveikio Sąjungos pramonės pelningumui bei finansiniam atsigavimui, kuris buvo pastebėtas per PTL.

         2.   Importo dempingo kainomis poveikis Sąjungos pramonei. Požymiai ir galima raida po PTL

               (90)

               Sąjungos pramonės rinkos dalis sumažėjo jau 2006 m., per laikotarpį, kai padidėjo suvartojamas kiekis, nors nuo tų metų importo iš Kinijos rinkos dalis didėjo. Atsižvelgiant į šiuos įvairius rodiklius (t. y. bendras Sąjungos pramonės atsigavimas, tačiau prarasta rinkos dalis), raida po PTL nagrinėta norint susidaryti aiškesnį vaizdą apie galimas būsimas tendencijas. Be to, reikėtų priminti, kad žalos, kurią gali padaryti spaudimas mažinti kainas, pasikartojimo tikimybei poveikio gali turėti arbą ją sustiprinti pasaulinės ekonomikos raida ir jos poveikis paklausai bei suvartojimui.

               (91)

               Surinkta papildomos informacijos norint nustatyti, ar nagrinėjamojo laikotarpio ir ypač PTL analize pagrįstos išvados galios ir po PTL. Dėl to Sąjungos pramonė pateikė informacijos apie pardavimo Sąjungoje kainų pasikeitimus nuo 2008 m. spalio mėn. iki 2009 m. balandžio mėn. ir apie importo iš Kinijos apimtį bei vidutines importo kainas per tą patį laikotarpį.

               (92)

               Tuo remiantis galima pastebėti, kad Sąjungos pramonės pardavimo Sąjungos rinkoje kainos nuolatos mažėjo, t. y. pardavimo kainos 2009 m. balandžio mėn. buvo sumažėjusios 35 %, palyginti su vidutinėmis pardavimo kainomis per PTL. Sąjungos pramonės pardavimo apimtis nemažėjo nuolatos, tačiau 2009 m. balandžio mėn. buvo 33 % mažesnė nei 2009 m. kovo mėn. Buvo požymių, kad užsakymų Sąjungos pramonei mažėjo.

               (93)

               Sąjungos pramonės pelningumas labai mažėjo. Taigi pelno lygis nuolatos mažėjo, o 2008 m. balandžio mėn. sumažėjo beveik 80 %, palyginti su pelno lygiu, kuris buvo pasiektas per PTL. Taigi Sąjungos pramonės pelno lygis nuo 2009 m. kovo mėn. nepasiekė tikslinio pelno lygio, kuris buvo nustatytas per pradinį tyrimą, o 2009 m. balandžio mėn. dar labiau sumažėjo.

               (94)

               Dėl importo iš Kinijos: importo iš Kinijos kainos nuolatos mažėjo, tačiau ne taip smarkiai, kaip importo apimtis ir Sąjungos pramonės pardavimo Sąjungos rinkoje kainos. Dėl importo iš Kinijos kainų, kurios daugiausia buvo vis dar šiek tiek didesnės už Sąjungos pramonės pardavimo kainą, kai kuriais mėnesiais Sąjungos pramonės pardavimo kainos buvo priverstinai mažinamos, o tai rodo, kad šio importo spaudimas rinkoje mažinti kainas padidėjo. Be to, šio laikotarpio pabaigoje nustatyta, kad dėl Kinijos kainų buvo priverstinai mažinamos Sąjungos pramonės kainos.

               (95)

               Remiantis tuo, kas išdėstyta, ir atsižvelgiant į tai, kad Sąjungos pramonės finansinė padėtis akivaizdžiai blogėjo, padaryta išvada, kad priemonėms nustojus galioti žala tikriausiai pasikartotų.

               (96)

               Pažymima, kad dėl pasaulio ekonomikos krizės paklausa Sąjungoje labai sumažėjo, o tai turėjo neigiamo poveikio pardavimo apimčiai, pardavimo kainoms ir pelningumui Sąjungos rinkoje. Sąjungos pramonės finansinė padėtis blogėjo, taigi Sąjungos pramonė tapo ypač pažeidžiama ir dėl to importas dempingo kainomis iš Kinijos neabejotinai darė poveikį. Padėtis veikiausiai ir toliau blogės, jei nustojus galioti priemonėms labai padidės tokio importo apimtis.

         3.   Išvada dėl žalos pasikartojimo tikimybės

               (97)

               Taigi manoma, kad priemonėms nustojus galioti veikiausiai (trumpą laikotarpį) labai padidės importo dempingo kainomis iš Kinijos į Sąjungą apimtis, dėl to bus daromas spaudimas mažinti kainas, o Sąjungos pramonei vėl bus daroma žala.

               (98)

               Tačiau pažymima, kad apskritai Sąjungos pramonės padėtis per nagrinėjamąjį laikotarpį buvo teigiama, nes sugebėta atsigauti po ankstesnio dempingo ir laikotarpio pabaigoje gauti didelį pelną. Taigi manoma, kad gali prireikti mažiau laiko nei įprastinių penkerių metų Sąjungos pramonei atsigauti po dabartinės rizikingos padėties, kuri bet kuriuo atveju tėra laikinas reiškinys, ir apsisaugoti nuo žalos pasikartojimo, jei priemonės nustotų galioti. Vėliau Sąjungos pramonės paklausa vėl gali padidėti. Jei taip atsitiktų, ir remiantis Sąjungos rinkos ypatumais, ypač Sąjungos naudotojų poreikiu turėti greitą ir patikimą tiekimo šaltinį, manoma, kad per vidutinį laikotarpį Sąjungos pramonė gali atsigauti nuo patirtos žalos arba kad žala veikiausiai nebepasikartos. Vėliau būtų galima peržvelgti padėtį.

         G.   SĄJUNGOS INTERESAI

   1.   Pirminė pastaba

               (99)

               Pagal pagrindinio reglamento 21 straipsnį nagrinėta, ar toliau taikant galiojančias antidempingo priemones nebūtų pakenkta visos Sąjungos interesams. Nustatant Sąjungos interesus įvertinti visi kiti susiję interesai, t. y. Sąjungos pramonės, nagrinėjamojo produkto importuotojų, prekiautojų ir naudotojų interesai.

               (100)

               Reikėtų priminti, kad pradiniame tyrime nemanyta, kad nustačius priemones būtų pakenkta Sąjungos interesams. Be to, dabartinis tyrimas yra priemonių galiojimo termino peržiūra, taigi analizuojama padėtis, kai antidempingo priemonės jau taikomos.

               (101)

               Tuo remiantis nagrinėta, ar, nepaisant minėtų išvadų dėl tikimybės, kad tęsis dempingas ir vėl bus daroma žala, nėra įtikinamų priežasčių, leidžiančių daryti išvadą, kad šiuo konkrečiu atveju tolesnis priemonių taikymas prieštarautų Sąjungos interesams.

         2.   Sąjungos pramonės interesai

               (102)

               Primenama, kad per PTL dempingas vis dar buvo vykdomas ir kad yra tikimybė, jog toliau bus vykdomas Kinijos kilmės nagrinėjamojo produkto dempingas ir pasikartos Sąjungos pramonei daroma žala.

               (103)

               Sąjungos pramonė įrodė, kad yra gyvybinga ir konkurencinga pramonė, tą patvirtino teigiama visų žalos rodiklių raida per nagrinėjamąjį laikotarpį. Anksčiau nustatytos antidempingo priemonės padėjo pasiekti per PTL nustatytą kainų lygį ir dėl to Sąjungos pramonė vėl veikė pelningai.

               (104)

               Todėl Sąjungos pramonei būtų naudinga, jei importui dempingo kainomis iš Kinijos toliau būtų taikomos priemonės.

         3.   Nesusijusių importuotojų ir (arba) prekiautojų interesai

               (105)

               Komisija visiems žinomiems nesusijusiems importuotojams ir (arba) prekiautojams nusiuntė klausimynus. Atliekant tyrimą bendradarbiavo tik vienas importuotojas ir (arba) prekiautojas.

               (106)

               Atlikus tyrimą nustatyta, kad produkto, kuriuo bendradarbiaujantis nesusijęs importuotojas prekiavo per nagrinėjamąjį laikotarpį, kiekis buvo nedidelis, o nagrinėjamojo produkto parduotas kiekis sudarė tik nedidelę dalį minėto importuotojo viso parduoto kiekio.

               (107)

               Manoma, kad toliau taikant priemones dabartinė importuotojų ir (arba) prekiautojų padėtis nepasikeis. Kaip matyti iš kitoms trečiosioms šalims, visų pirma Tailandui, tenkančios rinkos dalies, akivaizdu, kad importuotojai gali pasikliauti ir kitais tiekimo šaltiniais – tai rodo, kad Sąjungos rinkoje užtikrinamos konkurencijos sąlygos.

               (108)

               Remiantis tuo, kas išdėstyta pirmiau, manyta, kad toliau taikant priemones importuotojams ir (arba) prekiautojams nebūtų padarytas didelis poveikis.

         4.   Naudotojų interesai

               (109)

               Komisija išsiuntė klausimynus visiems žinomiems nesusijusiems naudotojams. Atliekant tyrimą bendradarbiavo aštuoni naudotojai, kurie sunaudoja 44 % viso iš Kinijos importuoto kiekio. Atlikus tyrimą nustatyta, kad tie naudotojai nagrinėjamąjį produktą tiesiogiai importavo iš Kinijos. Be to, klausimyno atsakymus ir pastabas pateikė dvi naudotojų asociacijos.

               (110)

               Pagrindiniai FA pramonės naudotojai Sąjungoje – furano dervų gamintojai. Atlikus tyrimą nustatyta, kad nepaisant galiojančių priemonių bent kai kurie naudotojai per PTL vis dar gavo didelį pelną.

               (111)

               Be to, naudotojai nurodė, kad Sąjungos pramonė turėtų likti svarbiu tiekimo šaltiniu, kad per trumpą laiką jie galėtų gauti nagrinėjamojo produkto, o pasiūla būtų patikima ir pastovi.

               (112)

               Dėl to manyta, kad toliau taikant priemones pramonės naudotojams didelio neigiamo poveikio nebūtų padaryta.

         5.   Išvada dėl Sąjungos interesų

               (113)

               Atsižvelgiant į tai, kas išdėstyta, daroma išvada, kad, remiantis Sąjungos interesais, nėra įtikinamų priežasčių, dėl kurių antidempingo priemonių nebūtų galima toliau taikyti.

         H.   ANTIDEMPINGO PRIEMONĖS

               (114)

               Visoms šalims buvo pranešta apie pagrindinius faktus ir aplinkybes, kuriais remiantis buvo ketinama rekomenduoti toliau taikyti galiojančias priemones. Buvo nustatytas laikas pastaboms ir tvirtinimams dėl atskleistų faktų pateikti.

               (115)

               Akivaizdu, kad Sąjungos pramonė galėjo pasinaudoti galiojančiomis priemonėmis ir, atsižvelgiant į daugumą žalos rodiklių, jos padėtis per nagrinėjamąjį laikotarpį labai pagerėjo. Sąjungos pramonė per PTL gavo didelį pelną, o pardavimo ir gamybos apimtis pasiekė aukščiausią lygį. Remiantis teigiama Sąjungos pramonės ekonominės padėties raida per nagrinėjamąjį laikotarpį nebuvo galima nustatyti, kad toliau buvo daroma materialinė žala.

               (116)

               Tačiau atlikus tyrimą nustatyta, kad, viena vertus, nepaisant padidėjusio suvartojamo kiekio Sąjungos pramonė prarado rinkos dalį, o importui iš Kinijos tenkanti rinkos dalis padidėjo. Kita vertus, atlikus tyrimą taip pat nustatyta, kad Kinijoje esama nenaudojamų pajėgumų ir kad per PTL importuotas didelis produkto kiekis dempingo kainomis.

               (117)

               Be to, iš žalos pasikartojimo tikimybės tyrimo matyti, kad Sąjungos pramonės padėtis po PTL blogėjo ir 2009 m. antrojo ketvirčio pradžioje buvo žalinga. Be to, nustatyta, kad Kinijoje buvo daug nenaudojamų pajėgumų ir tikimybė, kad šie nenaudojami pajėgumai bus nukreipti į Sąjungą, jei priemonės nustotų galioti, buvo didelė. Dėl šio numatomo importo dempingo kainomis apimties padidėjimo veikiausiai padidės spaudimas kainoms Sąjungoje, o tai turės neigiamo poveikio Sąjungos pramonės kainoms ir pelno lygiui. Todėl nustatyta, kad bent trumpą laikotarpį yra žalos pasikartojimo tikimybė, jei priemonės nustotų galioti.

               (118)

               Atsižvelgiant į dabartinę ekonomikos krizę, dėl kurios po PTL sumažėjo suvartojamas produkto kiekis, tai padarytų dar didesnį neigiamą poveikį. Tokiomis aplinkybėmis dėl padidėjusio dempingo kainomis importuojamo produkto kiekio poveikio padidėtų jo daromas neigiamas poveikis Sąjungos pramonei.

               (119)

               Pagaliau manoma, kad jei ekonomika per vidutinį laikotarpį atsigautų, FA paklausa Sąjungoje padidėtų. Tokiomis aplinkybėmis Sąjungos pramonė galės atitinkamai padidinti pardavimo apimtį.

               (120)

               Taigi remiantis tuo, kas išdėstyta, ir kaip nustatyta pagrindinio reglamento 11 straipsnio 2 dalyje, iš Kinijos importuojamam FA taikomos Reglamentu (EB) Nr. 1905/2003 nustatytos antidempingo priemonės turėtų būti toliau taikomos dvejus metus nepažeidžiant kitų pagrindinio reglamento 11 straipsnio nuostatų.

               (121)

               Atskleidus faktus Sąjungos pramonė teigė, kad galutinių priemonių galiojimas turėtų būti pratęstas penkeriems metams, tvirtindama, kad staigus rinkos sąlygų pasikeitimas po PTL reikštų, kad būsimi rinkos pokyčiai yra neaiškūs ir labai sunkiai nuspėjami. Taigi Sąjungos institucijų vertinimas, t. y. tai, kad ekonomika gali atsigauti per vidutinį laikotarpį ir kad dėl to FA paklausa Sąjungoje gali padidėti, būtų nepakankamai tikslus. Tačiau, kaip minėta 117–119 konstatuojamosiose dalyse, manyta, kad pokyčiai po PTL, įskaitant ekonomikos krizės poveikį, tikriausiai būtų trumpalaikiai, dėl to priemones būtų tikslinga taikyti ne ilgiau kaip dvejus metus. Todėl Sąjungos pramonės tvirtinimus šiuo klausimu reikėjo atmesti.

               (122)

               Siekiant sumažinti priemonių vengimo riziką, kylančią dėl didelio muito normų skirtumo, manoma, kad šiuo atveju būtinos specialios priemonės, kuriomis būtų užtikrintas tinkamas antidempingo muitų taikymas. Taikomos toliau išvardytos specialios priemonės.
               Valstybių narių muitinei pateikiama galiojanti komercinė sąskaita faktūra, atitinkanti šio reglamento priede išdėstytus reikalavimus. Importuojant be šios sąskaitos faktūros, taikomas visiems kitiems eksportuotojams nustatytas antidempingo muitas.

               (123)

               Jeigu nustačius susijusias priemones labai padidėja vienos iš keturių bendrovių, kurioms taikomos mažesnės individualios muito normos, eksportuojamas kiekis, tokį padidėjimą būtų galima laikyti prekybos pobūdžio pasikeitimu dėl nustatytų priemonių, kaip apibrėžta pagrindinio reglamento 13 straipsnio 1 dalyje. Tokiomis aplinkybėmis ir jeigu laikomasi sąlygų, gali būti inicijuojamas priemonių vengimo tyrimas. Atliekant šį tyrimą galima, inter alia, nagrinėti, ar būtina panaikinti individualias muito normas ir nustatyti visos šalies mastu taikomą muitą,

         PRIĖMĖ ŠĮ REGLAMENTĄ:
   1 straipsnis
   1.   Importuojamam Kinijos Liaudies Respublikos kilmės furfurilo alkoholiui, kurio KN kodas šiuo metu yra ex 2932 13 00 (TARIC kodas 2932130090), nustatomas galutinis antidempingo muitas.
   2.   1 dalyje aprašytam produktui taikoma tokia galutinio antidempingo muito norma:

               Bendrovės

               Antidempingo muito norma (EUR/t)

               Papildomas TARIC kodas

                  Gaoping Chemical Industry Co. Ltd

               160

               A442

                  Linzi Organic Chemical Inc.

               84

               A440

                  Zhucheng Taisheng Chemical Co. Ltd.

               97

               A441

                  Henan Huilong Chemical Industry Co. Ltd.

               156

               A484

               Visoms kitoms bendrovėms

               250

               A999

         3.   Jeigu prekės buvo sugadintos prieš jas išleidžiant į laisvą apyvartą ir todėl faktiškai sumokėta arba mokėtina kaina, siekiant nustatyti muitinę vertę, paskirstoma proporcingai pagal 1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (6) 145 straipsnį, antidempingo muito dydis, apskaičiuotas remiantis 2 dalimi, sumažinamas proporcingai faktiškai sumokėtai arba mokėtinai kainai.
   4.   Individualios muito normos, nustatytos 2 dalyje nurodytoms keturioms bendrovėms, taikomos tik tuo atveju, jei valstybių narių muitinėms pateikiama galiojanti komercinė sąskaita faktūra, kuri turi atitikti šio reglamento priede išdėstytus reikalavimus. Jeigu tokia sąskaita faktūra nepateikiama, taikoma visoms kitoms bendrovėms nustatyta muito norma.
   5.   Jeigu nenurodyta kitaip, taikomos galiojančios muitus reglamentuojančios nuostatos.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis baigia galioti 2011 m. gruodžio 10 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2009 m. gruodžio 7 d.

            Tarybos vardu

            Pirmininkė

         C. MALMSTRÖM

      (1)  OL L 56, 1996 3 6, p. 1.

      (2)  OL L 283, 2003 10 31, p. 1.

      (3)  OL C 111, 2008 5 6, p. 50.

      (4)  OL C 275, 2008 10 30, p. 21.

      (5)  Kinijos nacionalinis informacijos apie chemines medžiagas centras (Chem China) įsteigtas 1992 m. spalio mėn. susijungus 1959 m. įsteigtam Chemijos pramonės ministerijos Mokslo ir technologijų informacijos mokslinių tyrimų institutui ir 1984 m. įsteigtam Chemijos pramonės ministerijos Ekonomikos informacijos centrui. http://www.chemchina.com.cn/chempwas/en/7under_8.htm

      (6)  OL L 253, 1993 10 11, p. 1.

      PRIEDAS
      Šio reglamento 1 straipsnio 4 dalyje nurodytoje galiojančioje komercinėje sąskaitoje faktūroje turi būti bendrovės darbuotojo pasirašyta deklaracija, pateikiama tokia forma:

                  1.

                  Komercinę sąskaitą faktūrą išrašiusio bendrovės darbuotojo vardas, pavardė ir pareigos.

                  2.

                  Pateikiama tokia deklaracija: „Patvirtinu, kad šioje sąskaitoje nurodytas eksportuoti į Europos Sąjungą parduotas […] kiekis furfurilo alkoholio, kurio KN kodas šiuo metu yra ex 2932 13 00 (papildomas TARIC kodas), buvo pagamintas Kinijos Liaudies Respublikos bendrovėje [pavadinimas ir adresas]; patvirtinu, kad šioje sąskaitoje faktūroje pateikta informacija yra išsami ir teisinga.“

                  3.

                  Data ir parašas.


title: 2011 m. liepos 11 d. Komisijos įgyvendinimo reglamentas (ES) Nr. 667/2011, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
12.7.2011

               LT

               Europos Sąjungos oficialusis leidinys

               L 182/10

         KOMISIJOS ĮGYVENDINIMO REGLAMENTAS (ES) Nr. 667/2011
   2011 m. liepos 11 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:
   Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje,
   PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja 2011 m. liepos 12 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. liepos 11 d.

            Komisijos vardu, Pirmininko vardu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  EC

                  20,9

                  MK

                  47,5

                  ZZ

                  34,2

                  0707 00 05

                  TR

                  100,3

                  ZZ

                  100,3

                  0709 90 70

                  AR

                  27,2

                  EC

                  26,5

                  TR

                  110,5

                  ZZ

                  54,7

                  0805 50 10

                  AR

                  61,3

                  BR

                  42,9

                  TR

                  64,0

                  UY

                  70,0

                  ZA

                  65,2

                  ZZ

                  60,7

                  0808 10 80

                  AR

                  133,8

                  BR

                  94,4

                  CA

                  106,0

                  CL

                  99,0

                  CN

                  87,0

                  EC

                  60,7

                  NZ

                  111,8

                  US

                  173,6

                  UY

                  50,2

                  ZA

                  96,4

                  ZZ

                  101,3

                  0808 20 50

                  AR

                  99,9

                  AU

                  75,6

                  CL

                  112,0

                  CN

                  81,6

                  NZ

                  131,8

                  ZA

                  114,1

                  ZZ

                  102,5

                  0809 10 00

                  TR

                  246,4

                  XS

                  101,8

                  ZZ

                  174,1

                  0809 20 95

                  CL

                  298,8

                  SY

                  253,3

                  TR

                  280,6

                  ZZ

                  277,6

                  0809 40 05

                  BA

                  70,7

                  EC

                  75,9

                  ZZ

                  73,3

         (1)  Šalių nomenklatūra yra nustatyta Komisijos Reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2015 m. vasario 10 d. Komisijos įgyvendinimo reglamentas (ES) 2015/221 dėl tam tikrų prekių klasifikavimo Kombinuotojoje nomenklatūroje

text:
13.2.2015

               LT

               Europos Sąjungos oficialusis leidinys

               L 37/1

         KOMISIJOS ĮGYVENDINIMO REGLAMENTAS (ES) 2015/221
   2015 m. vasario 10 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant tos lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (EEB) Nr. 2913/92 12 straipsnio 6 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. vasario 10 d.

            Komisijos vardu

            Pirmininko pavedimu

         Heinz ZOUREK

            Mokesčių ir muitų sąjungos generalinis direktorius

      (1)  OL L 256, 1987 9 7, p. 1.

      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).

      PRIEDAS

                  Prekių aprašymas

                  Klasifikavimas
                  (KN kodas)

                  Priežastys

                  (1)

                  (2)

                  (3)

                  Nauja darbinė keturiais ratais varoma transporto priemonė su stūmokliniu slėginio uždegimo vidaus degimo varikliu (dyzeliniu), kurio cilindrų darbinis tūris 720 cm3, grynas svoris (įskaitant skysčius) yra apie 630 kg, nestabdomos transporto priemonės vilkimo galia 750 kg, o apytikriai matmenys – 300 × 160 cm.
                  Transporto priemonės kabina atvira, su dviem sėdynėmis (įskaitant vairuotojo), įrengtas apsaugos nuo visiško apsivertimo rėmas, krovininė platforma, sukonstruota iš tvirto plieninio rėmo su tvirta pakreipiama platforma, su rankiniu būdu valdomu verstuvu, kurio pajėgumas 0,4 m3 arba apie 400 kg. Jos prošvaisa didelė – 27 cm, o važiuoklės bazė – 198 cm.
                  Uždėtos bekele važiuoti tinkamos padangos, skirtos važiuoti minkštu paviršiumi, įrengti drėgno tipo diskiniai stabdžiai, yra sukabinimo įtaisas ir priekinis kablys. Transporto priemonė važiuoja ne didesniu kaip 25 km/h greičiu ir pasižymi geru stabdymo pajėgumu.
                  Transporto priemonė suprojektuota naudoti ne keliuose, ypač sunkiai išvažiuojamose vietovėse. Transporto priemonė naudojama įvairioms funkcijoms atlikti, pavyzdžiui, priekaboms stumti ar vilkti, gyvūnams perkelti, augalams, dėžėms, vandeniui ir įrangai, amunicijai ir gyvūnų pašarams vežti.

                      (1) Žr. nuotrauką.

                  8704 21 91

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8704, 8704 21 ir 8704 21 91 atitinkančiais prekių aprašymais.
                  Transporto priemonė suprojektuota kaip daugiafunkcė transporto priemonė, kuri gali būti naudojama įvairioms funkcijoms skirtingose aplinkose atlikti. Ji turi objektyvias autotransporto priemonės, skirtos kroviniams vežti ir priskiriamos 8704 pozicijai, charakteristikas. (Žr. taip pat Suderintos sistemos 8704.31/3. ir 8704 90/1. nuomones apie klasifikavimą.)
                  Transporto priemonė nėra nemagistralinis savivartis. Ji nėra tvirtos konstrukcijos, turinti pakreipiamą arba apačioje atidaromą platformą ir suprojektuota iškastoms ar kitokioms medžiagoms vežti (taip pat žr. Suderintos sistemos paaiškinimų 8704 pozicijos paaiškinimo šeštos pastraipos 1 punktą). Todėl ji nepriskirtina 8704 10 subpozicijai.
                  Todėl gaminys klasifikuotinas kaip nauja autotransporto priemonė, skirta prekėms vežti, priskiriant KN kodą 8704 21 91.

         (1)  Nuotrauka pateikiama tik dėl informacijos.


title: 2014 m. lapkričio 13 d. Komisijos įgyvendinimo reglamentas (ES) Nr. 1219/2014, kuriuo iš dalies keičiamas Įgyvendinimo reglamento (ES) Nr. 577/2013 II priede pateiktas teritorijų ir trečiųjų šalių sąrašas  Tekstas svarbus EEE

text:
14.11.2014

               LT

               Europos Sąjungos oficialusis leidinys

               L 329/23

         KOMISIJOS ĮGYVENDINIMO REGLAMENTAS (ES) Nr. 1219/2014
   2014 m. lapkričio 13 d.
   kuriuo iš dalies keičiamas Įgyvendinimo reglamento (ES) Nr. 577/2013 II priede pateiktas teritorijų ir trečiųjų šalių sąrašas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. birželio 12 d. Europos Parlamento ir Tarybos reglamentą (EB) Nr. 576/2013 dėl gyvūnų augintinių vežimo nekomerciniais tikslais, kuriuo panaikinamas Reglamentas (EB) Nr. 998/2003 (1), ypač į jo 13 straipsnio 1 ir 2 dalis,
   kadangi:

               (1)

               Komisijos reglamentu (ES) Nr. 1160/2014 (2) buvusioji Jugoslavijos Respublika Makedonija buvo įtraukta į sąrašą, pateiktą Europos Parlamento ir Tarybos reglamento (EB) Nr. 998/2003 (3) II priedo C dalyje;

               (2)

               įsigaliojus Reglamentui (ES) Nr. 576/2013, kuriuo nuo 2014 m. gruodžio 29 d. panaikinamas ir pakeičiamas Reglamentas (EB) Nr. 998/2003, Reglamento (EB) Nr. 998/2003 II priedo C dalyje išvardytos šalys ir teritorijos nuo tos dienos išvardijamos Įgyvendinimo reglamento (ES) Nr. 577/2013 (4) II priedo 2 dalyje.
               Buvusioji Jugoslavijos Respublika Makedonija turėtų būti įtraukta į sąrašą, pateiktą Komisijos įgyvendinimo reglamento (ES) Nr. 577/2013 II priedo 2 dalyje;

               (3)

               dėl aiškumo ir siekiant atsižvelgti į Kroatijos stojimo sutarties nuostatas ir Europos Vadovų Tarybos sprendimą 2012/419/ES (5), reikėtų iš dalies pakeisti Įgyvendinimo reglamento (ES) Nr. 577/2013 II priedo 1 ir 2 dalis ir pakeisti visą II priedą;

               (4)

               todėl Įgyvendinimo reglamentas (ES) Nr. 577/2013 turėtų būti atitinkamai iš dalies pakeistas;

               (5)

               šiame reglamente numatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 577/2013 II priedas pakeičiamas šio reglamento priede pateiktu tekstu.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. gruodžio 29 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. lapkričio 13 d.

            Komisijos vardu

            Pirmininkas

         Jean-Claude JUNCKER

      (1)  OL L 178, 2013 6 28, p. 1.

      (2)  2014 m. spalio 30 d. Komisijos reglamentas (ES) Nr. 1160/2014, kuriuo iš dalies keičiamas Europos Parlamento ir Tarybos reglamento (EB) Nr. 998/2003 II priede pateiktas šalių ir teritorijų sąrašas (OL L 311, 2014 10 31, p. 17).

      (3)  2003 m. gegužės 26 d. Europos Parlamento ir Tarybos reglamentas (EB) Nr. 998/2003 dėl gyvūnų sveikatos reikalavimų, taikomų ne komerciniam naminių gyvūnėlių judėjimui, ir iš dalies keičiantis Tarybos direktyvą 92/65/EEB (OL L 146, 2003 6 13, p. 1).

      (4)  2013 m. birželio 28 d. Komisijos įgyvendinimo reglamentas (ES) Nr. 577/2013 dėl nekomerciniais tikslais vežamų šunų, kačių ir šeškų identifikavimo dokumentų pavyzdžių, teritorijų ir trečiųjų šalių sąrašo sudarymo ir deklaracijų, kuriomis patvirtinama, kad įvykdytos tam tikros Europos Parlamento ir Tarybos reglamente (ES) Nr. 576/2013 nustatytos sąlygos, formato, išdėstymo ir kalbos reikalavimų (OL L 178, 2013 6 28, p. 109).

      (5)  2012 m. liepos 11 d. Europos Vadovų Tarybos sprendimas 2012/419/ES, kuriuo iš dalies keičiamas Majoto statusas Europos Sąjungos atžvilgiu (OL L 204, 2012 7 31, p. 131).

      PRIEDAS

            „II PRIEDAS
            Reglamento (ES) Nr. 576/2013 13 straipsnyje nurodytų teritorijų ir trečiųjų šalių sąrašas
            1 DALIS

               Reglamento (ES) Nr. 576/2013 13 straipsnio 1 dalyje nurodytų teritorijų ir trečiųjų šalių sąrašas

                        ISO kodas

                        Teritorija arba trečioji šalis

                        AD

                        Andora

                        CH

                        Šveicarija

                        FO

                        Farerų Salos

                        GI

                        Gibraltaras

                        GL

                        Grenlandija

                        IS

                        Islandija

                        LI

                        Lichtenšteinas

                        MC

                        Monakas

                        NO

                        Norvegija

                        SM

                        San Marinas

                        VA

                        Vatikano Miesto Valstybė

                  2 DALIS

               Reglamento (ES) Nr. 576/2013 13 straipsnio 2 dalyje nurodytų teritorijų ir trečiųjų šalių sąrašas

                        ISO kodas

                        Teritorija arba trečioji šalis

                        Įtrauktos teritorijos

                        AC

                        Dangun Žengimo Sala

                        AE

                        Jungtiniai Arabų Emyratai

                        AG

                        Antigva ir Barbuda

                        AR

                        Argentina

                        AU

                        Australija

                        AW

                        Aruba

                        BA

                        Bosnija ir Hercegovina

                        BB

                        Barbadosas

                        BH

                        Bahreinas

                        BM

                        Bermuda

                        BQ

                        Boneras, Sint Eustatijus ir Saba (BES salos)

                        BY

                        Baltarusija

                        CA

                        Kanada

                        CL

                        Čilė

                        CW

                        Kiurasao

                        FJ

                        Fidžis

                        FK

                        Folklando Salos

                        HK

                        Honkongas

                        JM

                        Jamaika

                        JP

                        Japonija

                        KN

                        Sent Kitsas ir Nevis

                        KY

                        Kaimanų Salos

                        LC

                        Sent Lusija

                        MS

                        Montseratas

                        MK

                        Buvusioji Jugoslavijos Respublika Makedonija

                        MU

                        Mauricijus

                        MX

                        Meksika

                        MY

                        Malaizija

                        NC

                        Naujoji Kaledonija

                        NZ

                        Naujoji Zelandija

                        PF

                        Prancūzijos Polinezija

                        PM

                        Sen Pjeras ir Mikelonas

                        RU

                        Rusija

                        SG

                        Singapūras

                        SH

                        Šv. Elenos Sala

                        SX

                        Sint Martenas

                        TT

                        Trinidadas ir Tobagas

                        TW

                        Taivanas

                        JAV

                        Jungtinės Amerikos Valstijos

                        AS – Amerikos Samoa
                        GU – Guamas
                        MP – Marianos Šiaurinės Salos
                        PR – Puerto Rikas
                        VI – Jungtinių Valstijų Mergelių Salos“

                        VC

                        Sent Vinsentas ir Grenadinai

                        VG

                        Didžiosios Britanijos Mergelių Salos

                        VU

                        Vanuatu

                        WF

                        Volisas ir Futūna


title: 2015 m. kovo 24 d. Komisijos įgyvendinimo reglamentas (ES) 2015/498, kuriuo nustatomi techniniai įgyvendinimo standartai, susiję su priežiūros institucijų leidimo naudoti įmonei būdingus parametrus pagal Europos Parlamento ir Tarybos direktyvą 2009/138/EB suteikimo procedūra  Tekstas svarbus EEE

text:
25.3.2015

               LT

               Europos Sąjungos oficialusis leidinys

               L 79/8

         KOMISIJOS ĮGYVENDINIMO REGLAMENTAS (ES) 2015/498
   2015 m. kovo 24 d.
   kuriuo nustatomi techniniai įgyvendinimo standartai, susiję su priežiūros institucijų leidimo naudoti įmonei būdingus parametrus pagal Europos Parlamento ir Tarybos direktyvą 2009/138/EB suteikimo procedūra
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 25 d. Europos Parlamento ir Tarybos direktyvą 2009/138/EB dėl draudimo ir perdraudimo veiklos pradėjimo ir jos vykdymo (Mokumas II) (1), visų pirma į jos 111 straipsnio 2 dalį,
   kadangi:

               (1)

               draudimo ir perdraudimo įmonės prašymus leisti naudoti įmonei būdingus parametrus turėtų rengti vadovaudamosi atsargumo ir tikroviškumo principais, juose turėtų būti pateikti visi svarbūs faktai, būtini tam, kad priežiūros institucijos galėtų atlikti vertinimą. Jį atliekant turėtų būti įvertinta, be kita ko, kaip bus atitinkami naudojamų duomenų išsamumo, tikslumo bei tinkamumo kriterijai;

               (2)

               reikėtų konkrečiai nurodyti informaciją, kurią draudimo ar perdraudimo įmonė turi įtraukti į savo prašymą, kad būtų užtikrintas nuoseklus pagrindas priežiūros institucijoms priimti sprendimus;

               (3)

               prašymas leisti naudoti įmonei būdingus parametrus yra strateginis sprendimas rizikos valdymo ir kapitalo planavimo tikslais. Atsižvelgiant į galutinę administracinio, valdymo ar priežiūros organo atsakomybę užtikrinti atitiktį, kaip nustatyta Direktyvos 2009/138/EB 40 straipsnyje, jo dalyvavimą priimant sprendimą dėl prašymo reikėtų atidžiai apsvarstyti;

               (4)

               reikėtų nustatyti taisykles, kad priežiūros institucijos galėtų priimti tinkamas procedūras. Turėtų būti nustatytos išsamios priežiūros institucijų atliekamo prašymų vertinimo ir patvirtinimo taisyklės. Jos turėtų būti pritaikomos proporcingai prašymų sudėtingumui, kad būtų galima valdyti patvirtinimo procesą. Patvirtinimo procesas gali trukti trumpiau nei šešis mėnesius, kai tai proporcinga sudėtingumui;

               (5)

               sprendimo prašyti leisti naudoti įmonei būdingus parametrus neturėtų lemti vien siekis sumažinti kapitalo reikalavimą. Tačiau sprendimas naudoti įmonei būdingus parametrus neturėtų trukdyti įmonei vėl grįžti prie standartinių parametrų, jeigu įmonei būdingi parametrai nebeatitinka jos rizikos pobūdžio; tokiu atveju įmonė turėtų informuoti priežiūros instituciją apie priežastis, kodėl šie parametrai nebetinkami;

               (6)

               pagal patvirtinimo procedūras yra numatytas nuolatinis priežiūros institucijų ir draudimo ir perdraudimo įmonių bendradarbiavimas. Tai apima bendradarbiavimą prieš pateikiant oficialų prašymą priežiūros institucijoms ir po to, kai prašymas patvirtinamas, vykdant priežiūros procesą. Toks nuolatinis bendradarbiavimas būtinas siekiant užtikrinti, kad priežiūros institucijų vertinimai būtų pagrįsti svarbia ir nauja informacija;

               (7)

               vykdydamos patvirtinimo procesą, priežiūros institucijos turėtų, be kita ko, įvertinti duomenis, naudojamus įmonei būdingiems parametrams apskaičiuoti, ir patikrinti, ar naudojami duomenys atitinka duomenų kokybės kriterijus, nustatytus Komisijos deleguotojo reglamento (ES) 2015/35 (2) 219 straipsnyje. Kad įvykdytų duomenų išsamumo reikalavimą pagal to reglamento 219 straipsnį, įmonė turėtų naudoti įmonei būdingų parametrų vertes, gautas taikant patvirtintą metodą ir naujausius tinkamus duomenis;

               (8)

               draudimo ir perdraudimo įmonės standartinių parametrų poaibį draudimo veiklos rizikos moduliuose gali pakeisti tik įmonei būdingais parametrais. Tai reiškia, kad tam tikri tiems parametrams apskaičiuoti naudojami įvesties duomenys bus panašūs į techniniams atidėjiniams apskaičiuoti naudojamus įvesties duomenis arba jiems identiški;

               (9)

               dėl skirtingų patvirtinimo prašymų pagal Direktyvą 2009/138/EB tarpusavio sąsajų draudimo ar perdraudimo įmonė, teikdama prašymą patvirtinti įmonei būdingus parametrus, priežiūros institucijai turėtų pranešti apie kitus prašymus patvirtinti Direktyvos 2009/138/EB 308a straipsnio 1 dalyje nurodytus elementus, kurie yra nagrinėjami arba kuriuos numatyta pateikti per kitus šešis mėnesius. Toks reikalavimas yra būtinas siekiant užtikrinti, kad priežiūros institucijų vertinimai būtų grindžiami skaidria ir nešališka informacija;

               (10)

               šis reglamentas grindžiamas Europos draudimo ir profesinių pensijų institucijos Komisijai pateiktais techninių įgyvendinimo standartų projektais;

               (11)

               Europos draudimo ir profesinių pensijų institucija dėl techninių įgyvendinimo standartų projektų, kuriais pagrįstas šis reglamentas, surengė atviras viešas konsultacijas, išnagrinėjo galimas susijusias sąnaudas ir naudą ir paprašė Draudimo ir perdraudimo suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1094/2010 (3) 37 straipsnį, pateikti savo nuomonę;

               (12)

               siekiant padidinti teisinį tikrumą dėl priežiūros tvarkos Direktyvos 2009/138/EB 308a straipsnyje numatytu laipsniško įgyvendinimo laikotarpiu, kuris prasidės 2015 m. balandžio 1 d., svarbu užtikrinti, kad šis reglamentas įsigaliotų kuo greičiau – kitą dieną po jo paskelbimo Europos Sąjungos oficialiajame leidinyje,

         PRIĖMĖ ŠĮ REGLAMENTĄ:
   1 straipsnis
   Prašymas leisti naudoti įmonei būdingus parametrus
   1.   Draudimo ar perdraudimo įmonė priežiūros institucijai pateikia raštišką prašymą leisti naudoti įmonei būdingus parametrus, kurie pakeistų standartinės formulės parametrų poaibį.
   2.   Prašymas pateikiamas viena iš valstybės narės, kurioje yra draudimo ar perdraudimo įmonės pagrindinė buveinė, oficialių kalbų arba kalba, dėl kurios susitarta su priežiūros institucija.
   3.   Draudimo ar perdraudimo įmonės prašyme pateikiama tokia informacija:

               a)

               draudimo ar perdraudimo įmonės vidinio sprendimų priėmimo proceso, susijusio su prašymu, patvirtinamieji dokumentai;

               b)

               konkreti pradžios data, nuo kurios prašoma leisti naudoti įmonei būdingus parametrus;

               c)

               standartinių parametrų, kuriuos prašoma leisti pakeisti įmonei būdingais parametrais, poaibis;

               d)

               kiekvienam segmentui – taikomas standartizuotas metodas ir draudimo ar perdraudimo įmonei būdingo parametro vertė, gauta taikant šį metodą;

               e)

               įmonei būdingo parametro, kurį draudimo ar perdraudimo įmonė prašo leisti naudoti, apskaičiavimas ir informacija, patvirtinanti, kad apskaičiavimas yra adekvatus;

               f)

               įrodymai, kad duomenys, naudojami įmonei būdingiems parametrams apskaičiuoti, yra išsamūs, tikslūs ir tinkami ir kad jie atitinka Deleguotojo reglamento (ES) 2015/35 219 straipsnio reikalavimus;

               g)

               pagrindimas, kodėl kiekvienas standartizuotas metodas įmonei būdingam parametrui apskaičiuoti tam tikrame segmente užtikrina tiksliausią rezultatą, siekiant įvykdyti Direktyvos 2009/138/EB 101 straipsnio reikalavimus.

         4.   Be 3 dalyje nurodytos informacijos, prašyme pateikiamas kitų prašymų, kuriuos draudimo ar perdraudimo įmonė pateikė arba numato pateikti per kitus šešis mėnesius ir kuriais prašoma patvirtinti bet kurį iš Direktyvos 2009/138/EB 308a straipsnio 1 dalyje nurodytų elementų, sąrašas nurodant atitinkamas prašymų datas.
   2 straipsnis
   Rezultatų tikslumas
   Siekdamos įrodyti rezultatų tikslumą, draudimo ir perdraudimo įmonės įvertina, ar standartizuotas metodas yra tinkamas įmonės duomenims, ar pasitvirtino prielaidos ir ar duomenys yra tinkami įmonės rizikos pobūdžiui.
   3 straipsnis
   Priežiūros institucijos atliekamas pasirinktų parametrų ir jų apskaičiavimo metodų vertinimas
   1.   Priežiūros institucija įvertina draudimo ar perdraudimo įmonės pasirinktus:

               a)

               parametrus, kurie bus pakeisti, atsižvelgdama į tai, ar naudojami įmonei būdingi parametrai geriau atitinka įmonės draudimo veiklos rizikos pobūdį;

               b)

               segmentus, kuriems apskaičiuoti parametrai, atsižvelgdama į tai, ar naudojami įmonei būdingi parametrai geriau atitinka įmonės draudimo veiklos rizikos pobūdį.

         2.   Priežiūros institucijos taip pat įvertina įmonės pagrindimą, kodėl įmonei būdingiems parametrams apskaičiuoti pasirinktas tam tikras standartizuotas metodas. Atlikdamos šį vertinimą priežiūros institucijos apsvarsto, ar su standartizuotais metodais susijusios prielaidos pasitvirtina ir ar duomenys yra tinkami įmonės rizikos pobūdžiui.
   4 straipsnis
   Prašymo vertinimas
   1.   Priežiūros institucija patvirtina, kad gavo draudimo ar perdraudimo įmonės prašymą.
   2.   Per 30 dienų nuo prašymo gavimo dienos priežiūros institucija patvirtina, kad prašymas yra išsamus. Prašymą leisti naudoti įmonei būdingus parametrus priežiūros institucija laiko išsamiu, jeigu į jį įtraukta visa informacija ir patvirtinamieji dokumentai, nurodyti 1 straipsnio 3 ir 4 dalyse. Jeigu priežiūros institucija nustato, kad prašymas nėra išsamus, ji nedelsdama praneša draudimo ar perdraudimo įmonei, kad patvirtinimo laikotarpis neprasidėjo, ir nurodo priežastis, kodėl prašymas nėra laikomas išsamiu.
   3.   Jeigu priežiūros institucija patvirtino, kad prašymas yra išsamus, tai neužkerta kelio tai priežiūros institucijai prašyti papildomos informacijos, reikalingos vertinimui atlikti. Informacijos prašyme nurodoma, kokios papildomos informacijos reikia, ir nurodomos informacijos prašymo priežastys.
   4.   Vertindamos prašymą priežiūros institucijos gali paprašyti pakoreguoti įmonės siūlomą įmonei būdingų parametrų taikymo būdą. Jeigu priežiūros institucija nustato, kad įmonei būdingą parametrą būtų galima leisti naudoti, jeigu būtų atlikti tam tikri koregavimai, ji nedelsdami raštu praneša draudimo ar perdraudimo įmonei apie reikalaujamus koregavimus.
   5.   Laikotarpis nuo datos, kai priežiūros institucija paprašo tokios informacijos ar koregavimų, ir datos, kai priežiūros institucija gauna tokią informaciją, neįtraukiamas į 7 dalyje nurodytą šešių mėnesių laikotarpį.
   6.   Draudimo ar perdraudimo įmonė informuoja priežiūros instituciją apie bet kokius prašyme pateiktos informacijos pakeitimus. Jeigu draudimo ar perdraudimo įmonė informuoja priežiūros instituciją apie savo prašymo pakeitimą, tai vertinama kaip naujas prašymas, nebent:

               a)

               pakeitimas padarytas dėl priežiūros institucijos prašymo pateikti papildomos informacijos ar atlikti koregavimų; arba

               b)

               priežiūros institucija įsitikinusi, kad pakeitimas neturi reikšmingos įtakos prašymo vertinimui.

         7.   Priežiūros institucija užtikrina, kad sprendimas dėl prašymo būtų priimtas per šešis mėnesius nuo išsamaus prašymo gavimo.
   5 straipsnis
   Sprendimas dėl prašymo
   1.   Jeigu priežiūros institucija nusprendžia atmesti prašymą, ji nurodo priežastis, kuriomis grindžiamas sprendimas. Priežiūros institucija prašymą patvirtina tik tuomet, jeigu yra įsitikinusi, kad standartinės formulės parametrų poaibio pakeitimo pagrindimas yra tinkamas.
   2.   Kai priežiūros institucija priima sprendimą dėl prašymo, ji nedelsdama apie savo sprendimą raštu praneša draudimo ar perdraudimo įmonei ta pačia kalba, kuria pateiktas prašymas.
   3.   Priežiūros institucija gali nuspręsti patvirtinti prašymą ne visų, o tik tam tikrų į prašymą įtrauktų segmentų ar parametrų atžvilgiu.
   6 straipsnis
   Priežiūros institucijos leidimo atšaukimas
   Priežiūros institucija gali atšauti draudimo ar perdraudimo įmonei suteiktą leidimą naudoti įmonei būdingų parametrų metodą, jeigu:

               a)

               įmonė, kuriai suteiktas leidimas naudoti įmonei būdingus parametrus, nebesilaiko sąlygų, nustatytų Direktyvos 2009/138/EB 101 straipsnyje ir Deleguotojo reglamento (ES) 2015/35 218, 219 ir 220 straipsniuose;

               b)

               tinkamai pagrįstomis aplinkybėmis draudimo ar perdraudimo įmonė nori grįžti prie standartinių parametrų ir atsiunčia prašymą priežiūros institucijai, kuriame nurodomos priežastys, kodėl įmonei būdingi parametrai yra netinkami, ir pateikiami tai įrodantys patvirtinamieji dokumentai.

         7 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. kovo 24 d.

            Komisijos vardu

            Pirmininkas

         Jean-Claude JUNCKER

      (1)  OL L 335, 2009 12 17, p. 1.

      (2)  2014 m. spalio 10 d. Komisijos deleguotasis reglamentas (ES) 2015/35, kuriuo papildoma Europos Parlamento ir Tarybos direktyva 2009/138/EB dėl draudimo ir perdraudimo veiklos pradėjimo ir jos vykdymo (Mokumas II) (OL L 12, 2015 1 17, p. 1).

      (3)  2010 m. lapkričio 24 d. Europos Parlamento ir Tarybos reglamentas (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/79/EB (OL L 331, 2010 12 15, p. 48).


title: 2012 m. spalio 10 d. Komisijos įgyvendinimo reglamentas (ES) Nr. 931/2012, kuriuo nustatomas eksporto licencijų išdavimo procentinis dydis, kuriuo atmetamos eksporto licencijų paraiškos ir sustabdomas nekvotinio cukraus eksporto licencijų paraiškų teikimas

text:
11.10.2012

               LT

               Europos Sąjungos oficialusis leidinys

               L 277/7

         KOMISIJOS ĮGYVENDINIMO REGLAMENTAS (ES) Nr. 931/2012
   2012 m. spalio 10 d.
   kuriuo nustatomas eksporto licencijų išdavimo procentinis dydis, kuriuo atmetamos eksporto licencijų paraiškos ir sustabdomas nekvotinio cukraus eksporto licencijų paraiškų teikimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2006 m. birželio 30 d. Komisijos reglamentą (EB) Nr. 951/2006, nustatantį išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (2), ypač į jo 7 straipsnio e punktą kartu su 9 straipsnio 1 dalimi,
   kadangi:

               (1)

               pagal Reglamento (EB) Nr. 1234/2007 61 straipsnio pirmos pastraipos d punktą cukrus, pagamintas prekybos metais viršijant šio reglamento 56 straipsnyje numatytą kvotą, gali būti eksportuojamas tik neviršijant Komisijos nustatytų kiekybinių normų;

               (2)

               minėtosios normos nustatytos 2012 m. gegužės 8 d. Komisijos įgyvendinimo reglamente (ES) Nr. 394/2012, kuriuo nustatoma nekvotinio cukraus ir izogliukozės eksporto norma, taikoma iki 2012–2013 prekybos metų pabaigos (3);

               (3)

               eksporto licencijų paraiškose nurodyti cukraus kiekiai viršija Įgyvendinimo reglamente (ES) Nr. 394/2012 nustatytą normą. Todėl kiekiams, kurių prašoma nuo 2012 m. spalio 1 d. iki spalio 5 d., turėtų būti nustatyta procentinė prašomų kiekių priėmimo norma. Atitinkamai visos cukraus eksporto licencijų paraiškos, pateiktos po 2012 m. spalio 5 d., turėtų būti atmestos, o eksporto licencijų paraiškų pateikimas – sustabdytas,

         PRIĖMĖ ŠĮ REGLAMENTĄ:
   1 straipsnis
   1.   Nekvotinio cukraus eksporto licencijos, kurioms paraiškos buvo pateiktos nuo 2012 m. spalio 1 d. iki spalio 5 d., turėtų būti išduotos prašomiems kiekiams juos padauginus iš nustatyto procento, kuris yra 35,073519 %.
   2.   Todėl nekvotinio cukraus eksporto licencijų paraiškos, pateiktos 2012 m. spalio 8 d., spalio 9 d., spalio 10 d., spalio 11 d. ir spalio 12 d., yra atmetamos.
   3.   Nekvotinio cukraus eksporto licencijų paraiškų teikimas sustabdomas nuo 2012 m. spalio 15 d. iki 2013 m. rugsėjo 30 d.
   2 straipsnis
   Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. spalio 10 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 178, 2006 7 1, p. 24.

      (3)  OL L 123, 2012 5 9, p. 30.